 Jobe 28 IBhayibheli Elikuyi-Internet INguqulo Yezwe ElishaJobe 28:1-2828 Ngempela, kukhona indawo isiliva elitholakala kuyoNendawo yegolide abalicwengayo; 2 Insimbi ngokwayo ithathwa khona kanye othuliniNethusi lithululwa livela etsheni. 3 Ubeké umkhawulo wobumnyama;Futhi kuyo yonke imikhawulo ufunaItshe esigayegayeni nasethunzini elimnyama. 4 Umbe umgodi kude nalapho abantu begogobele khona,Ezindaweni ezilibalekile kude nonyawo;Abanye kubantu abafayo bashwibekele phansi, balengile. 5 Kepha umhlaba, kuphuma kuwo ukudla;Kodwa ngaphansi kwawo, ugumbuqelwe njengokungathi ngomlilo. 6 Amatshe awo ayindawo yesafire,Futhi unothuli lwegolide. 7 Indlelainyoni edla inyama ayiyazanga,Neso likanhloyile aliyibonanga. 8 Izilo zasendle ezibabazekayo azizange ziyinyathele ngokuphelele;Ibhongo lengonyama alizange lihambe phezu kwayo. 9 Welulele isandla sakhe phezu kwensengetsha;Ugumbuqele izintaba ezisusa nasempandeni yazo; 10 Imigodi egcwele amanzi uyiqondise emadwaleni,Futhi iso lakhe libonile zonke izinto eziyigugu. 11 Uzivimbile izindawo imifula econse ivela kuzo,Futhi into efihlekile uyiletha ekukhanyeni. 12 Kodwa ukuhlakaniphakungatholakalaphi,Futhi ikuphi, manje, indawo yokuqonda? 13 Umuntu ofayo akazange alazi inani lako,Futhi akutholakali ezweni lalabo abaphilayo. 14 Utwa lwamanzi ngokwalo luthé,Akukho kimi!Ulwandle nalo luthe, Akukho kimi! 15 Ngeke kwenanwe ngegolide elimsulwa,Nesiliva ngeke likalwe njengenani lako. 16 Ngeke kukhokhelwe ngegolide lase-Ofiri,Ngetshe le-onikisi eliyivelakancane nangesafire. 17 Igolide nengilazi ngeke kuqhathaniswe nako,Noma kwenanwe nganoma yisiphi isitsha segolide elicwengiwe. 18 Ikorali nekristalu eliyitshe ngeke kukhulunywe ngako,Kodwa isikhwama esigcwele ukuhlakanipha sibiza ukwedlula esigcwele amapharele. 19 Itopazi laseKushe ngeke liqhathaniswe nako;Futhi ngeke kukhokhelwe ngisho nangegolide ebumsulweni balo. 20 Kodwa ukuhlakanipha ngokwakokuvelaphi,Futhi manje, ikuphi indawo yokuqonda? 21 Kufihlekile ngisho nasemehlweni awo wonke umuntu ophilayo,Nasezidalweni ezindizayo zamazulu kusitheziwe. 22 Ukubhubha nokufa ngokwakho kuthé,Siwuzwile umbiko ngako ngezindlebe zethu. 23 UNkulunkulu nguYe oyiqondile indlela yako,Futhi yena uyazile indawo yako, 24 Ngoba yena ubheka khona kanye emikhawulweni yomhlaba;Ubona ngaphansi kwawo wonke amazulu, 25 Ukuze enzele umoya isisindo,Kuyilapho amanzi ewalinganise ngesilinganiso; 26 Lapho enzela imvula isiqondiso,Futhi enzela ifu lesiphepho esinokuduma indlela, 27 Khona-ke wabona ukuhlakanipha wakhuluma ngako;Wakulungisa futhi wakuhlolisisa. 28 Waqhubeka wathi kumuntu,Bheka! Ukumesaba uJehovalokho ngukuhlakanipha,Nokubalekela okubi kuwukuqonda. 